LV Eiropas Savienības Oficiālais Vēstnesis C 239/19

Uzklausīšanas amatpersonas nobeiguma ziņojums lietā COMP/36.116 — Coca-Cola

(ievērojot 15. un 16. pantu Komisijas 2001. gada 23. maija Lēmumā (2001/462/EK, EOTK) par uzklausīšanas amatpersonu darba uzdevumiem dažos tiesas procesos par konkurenci, OV L 162, 19.6.2001., 21. lpp.)

(2005/C 239/09)

(Dokuments attiecas uz EEZ)

Lēmuma projekts attiecas uz gāzēto bezalkoholisko dzērienu piegādi EK, Islandē un Norvēģijā pa izplatīšanas kanāliem patēriņam mājās vai patēriņam ārpusmājas. Tas ir adresēts Coca-Cola Company (“TCCC”) un tās trīs galvenajiem pudeļu pildītājiem — Bottling Holdings (Luksemburga) sarl., Coca-Cola Erfrischungsgetränke AG un Coca-Cola Hellenic Bottling Company SA (turpmāk tekstā “Puses”).

Komisija 1996., 1999. un 2001. gadā saskaņā ar Padomes 1962. gada 6. februāra Regulu Nr. 17, saņēma sūdzības par TCCC un tās galvenajiem pudeļu pildītājiem par dominējošā stāvokļa ļaunprātīgu izmantošanu. Komisija saskaņā ar Regulas Nr. 17 14. panta 3. punktu 1999. un 2000. gadā pušu uzņēmumos Austrijā, Beļģijā, Dānijā, Vācijā un Apvienotā Karalistē veica pārbaudi.

Komisija 2004. gada 29. septembrī, lai pieņemtu lēmumu saskaņā ar Regulas (EK) Nr. 1/2003 III nodaļu, uzsāka procesu.

Sākotnējā vērtējumā, ko Komisija saskaņā ar Regulas Nr. 1/2003 9. panta 1. punktu sniedza 2004. gada 15. oktobrī, ir paustas bažas par konkurenci attiecībā uz TCCC un tās pudeļu pildītāju dažām uzņēmējdarbības praksēm gāzēto bezalkoholisko dzērienu piegādē saistībā ar ekskluzīvu piegādi, mērķa un apjoma pieauguma atlaidēm un tirgus spēju sadalījumu dažādu produktu kategoriju starpā.

Atbildot uz sākotnējo vērtējumu, puses 2004. gada 19. oktobrī iesniedza saistības.

Saskaņā ar Regulas (EK) Nr. 1/2003 27. panta 4. punktu 2004. gada 26. novembrīEiropas Savienības Oficiālajā Vēstnesī publicēja paziņojumu, kurā apkopojot šo lietu un pušu iesniegtās saistības, aicināja ieinteresētās trešās personas mēneša laikā pēc šā paziņojuma publicēšanas iesniegt savus apsvērumus par šīm saistībām (“tirgus izpēte”) (1). Ar šo paziņojumu informēja sabiedrību par Komisijas saprotamajām bažām attiecībā uz konkurenci, atbilstošiem aizsardzības līdzekļiem un aicināja ieinteresētās personas iesniegt piezīmes. Atbildot uz paziņojumu, Komisija no ieinteresētām trešām personām saņēma 33 apsvērumus no kuriem 19 bija no tirgotājiem, kas pārdod dzērienu patēriņam mājās vai ārpusmājas un 14 no dzērienu piegādātājiem. Saņemtie apsvērumi bija kopumā pozitīvi, jo apstiprināja saistību efektivitāti, vēršoties pret Komisijas bažām. Šie apsvērumi nelika Komisijai vēlreiz apsvērt tās sākotnējā vērtējumā paustās bažas, kā arī nebija par iemeslu jaunu bažu identificēšanai.

Komisija 2005. gada 21. janvārī informēja puses par tirgus izpētes laikā saņemtajiem apsvērumiem no ieinteresētajām trešajām personām. Puses 2005. gada 25. februārī iesniedza grozītu saistību priekšlikumu.

Ņemot vērā pušu piedāvātos atbildes pasākumus uz sākotnējo vērtējumu, ko vēlāk grozīja, lai ievērotu ieinteresēto trešo personu attiecīgos apsvērumus, un, neierobežojot Regulas Nr. 1/2003 9. panta 2. punktu, Komisija ir secinājusi, ka rīcībai vairs nav pamata.

Ne puses, ne arī citas uzņēmējsabiedrības uzklausīšanas amatpersonai neizteica šaubas par tirgus izpēti. Papildu informācijas pieprasījumi netika iesniegti. Puses apstiprināja, ka Komisijas dienesti saistību izstrādei sniedza pietiekami daudz faktu, lai vērstos pret sākotnējā vērtējumā norādītajām problēmām.

Ņemot vērā iepriekšminēto, šajā lietā nav nepieciešami īpaši komentāri par tiesībām tikt uzklausītam.

Briselē, 2005. gada 26. maijā. Serge DURANDE

(1) OV C 289, 26.11.2004., 10. lpp.